Pego eno ya Genesise e bua ka Satane e le motsietsi, le motho yo o buang maaka ka maikaelelo a go raela ba ba sa ntshang matlho dinameng. Ruri Efa o ne a ineela mo thaelong ya gagwe. Le fa go ntse jalo, ga re a tshwanela go akanya gore Satane ke ene fela yo o ka re raelang. Baebele gape e re tlhagisa ka kotsi ya go “itsietsa ka tsela e e phoso ya go akanya.”—Jak. 1:22. 5 Fela jaaka Lote, mokaulengwe kgotsa kgaitsadi wa rona a ka dira tshwetso e e sa siamang a bo a tsena mo mathateng. Fa seo se ka direga, re tshwanetse go dira eng? Re ka nna ra raelesega go mmolelela gore o roba se a se jetseng. (Bagal. 6:7) Le fa gone seo e le boammaaruri, ga re a tshwanela go dira jalo. Go ka nna botoka gore re mo thuse fela jaaka Jehofa a ile a thusa Lote. Re ka mo thusa jang?